EELNÕU
21.08.2026

Ravikindlustuse seaduse ja teiste seaduste muutmise seadus 
(abivahendite ja meditsiiniseadmete reform) 

§ 1. Ravikindlustuse seaduse muutmine

Ravikindlustuse seaduses tehakse järgmised muudatused:

1) paragrahvi 2 lõiget 1 täiendatakse pärast sõna „ostmise“ sõnadega „ja üürimise“;

2) paragrahvi 41 lõike 2 viimane kolmas lause muudetakse ja sõnastatakse järgmiselt:

„Arst-residendil on retsepti väljakirjutamise õigus võrdselt vastava eriarstiabi eriala omandanud arstiga.“;

3) paragrahvi 42 lõige 13 tunnistatakse kehtetuks; 

4) paragrahvid 48 ja 481 muudetakse ning sõnastatakse järgmiselt:

„§ 48. Kindlustuskaitse ulatus meditsiiniseadmehüvitise puhul

(1) Tervisekassa võtab õigusaktides sätestatud ulatuses ja korras üle tasu maksmise kohustuse kindlustatud isikule vajalike ning Tervisekassa meditsiiniseadmete loetellu (edaspidi meditsiiniseadmete loetelu) kantud meditsiiniseadmete jaemüügi ja üürimise eest.

(2) Meditsiiniseadmete loetellu saab kanda Euroopa Parlamendi ja nõukogu määruse (EL) 2017/745, milles käsitletakse meditsiiniseadmeid, millega muudetakse direktiivi 2001/83/EÜ, määrust (EÜ) nr 178/2002 ja määrust (EÜ) nr 1223/2009 ning millega tunnistatakse kehtetuks nõukogu direktiivid 90/385/EMÜ ja 93/42/EMÜ (ELT L 117, 05.05.2017, lk 1–175), või  Euroopa Parlamendi ja nõukogu määruse (EL) 2017/746 in vitro diagnostikameditsiiniseadmete kohta ning millega tunnistatakse kehtetuks direktiiv 98/79/EÜ ja komisjoni otsus 2010/227/EL (ELT L 117, 05.05.2017, lk 176–332), kohaldamisalasse kuuluvaid tavakasutamiseks mõeldud meditsiiniseadmeid ningja muid tooteid, mis on näidustatud haiguse janing vigastuse jälgimiseks, leevendamiseks või raviks või mis aitavad parandada inimese funktsioneerimisvõimet, kompenseerida funktsioonihäiret ja saavutada või säilitada igapäevaelus võimalikult iseseisev toimetulek (edaspidi meditsiiniseadmed).	Comment by Maarja-Liis Lall - JUSTDIGI: Topelttühik.

(3) Tervisekassa ei võta tasu maksmise kohustust üle järgmiste meditsiiniseadmete eest:	Comment by Maarja-Liis Lall - JUSTDIGI: Kui loetelu ümber teete, siis palume lähtuda tähestikulisest järjekorrast, kui pole sisupõhist loogikat. Sama märkus teiste loetelude puhul.
1) kirurgiliselt invasiivne meditsiiniseade;
2) siiratav meditsiiniseade;
3) aktiivne diagnostikameditsiiniseade;
4) toode, mille põhitoime on farmakoloogiline, immunoloogiline või ainevahetuslik;
5) väljaspool kodu osutatavat ööpäevaringset üldhooldusteenust ja ööpäevaringset erihooldusteenust saava isiku puhul meditsiiniseade, mis on otseselt seotud hooldusteenuse osutamise või teenuse osutamiseks kasutatava hoonega;
6) riigieelarvest rahastatavat ööpäevaringset erihooldusteenust saava isiku puhul inkontinentsitoode ning naha kaitse ja puhastamise vahend.

(31) Käesoleva paragrahvi lõike 3 punkti 5 tähenduses on hooldusteenuse osutamise või teenuse osutamiseks kasutatava hoonega otseselt seotud meditsiiniseade, mis:
1) hõlbustab eelkõige hooldaja tööd, mitte inimese individuaalset hakkamasaamist;	Comment by Maarja-Liis Lall - JUSTDIGI: Et oleks aru saada, et piisab ühest loetelu tingimusest, parem sõnastada ümber sissejuhatav lauseosa. meditsiiniseade, mille puhul on täidetud vähemalt üks järgmistest tingimustest
2) on seotud teenuse osutamiseks kasutatava hoone turvalisuse või selle ligipääsetavuse tagamisega;
3) on vajalik hooldusteenust saavale isikule hügieenitoimingute tegemise tagamiseks, välja arvatud ühekordseks individuaalseks kasutamiseks mõeldud toode;
4) on ette nähtud rahvatervishoiu seaduse § 21 alusel ohutu ja tervist toetava teenuse osutamiseks, ning meditsiiniseade, mis asendab teenuse osutamiseks ettenähtud toodet või vahendit ja vastab paremini hooldusteenust saava isiku vajadustele;	Comment by Maarja-Liis Lall - JUSTDIGI: Rahvatervishoiu seaduse § 21 ei näi olevat üksiku seadme „ettenägemise“ alus, vaid sätestab nõuded sotsiaalteenuse osutamise keskkonnale. Seetõttu kas oleks täpsem siduda viide nõuete täitmisega, näiteks: „on vajalik rahvatervishoiu seaduse §-s 21 sätestatud nõuetele vastava teenuse osutamiseks või asendab teenuse osutamiseks ettenähtud toodet või vahendit …“
5) on hoone või mööbli külge kinnitatav ja hõlbustab hoones liikumist.

(4) Meditsiiniseadmete loetelu ja meditsiiniseadmete loetellu kantud meditsiiniseadme eest tasu maksmise kohustuse ülevõtmise korra kehtestab valdkonna eest vastutav minister määrusega Tervisekassa nõukogu ettepanekul.

(5) Meditsiiniseadmete loetellu kantakse:	Comment by Helen Noormägi - JUSTDIGI: Trükiviga
1) meditsiiniseadmete rühma nimetus;
2) meditsiiniseadmete piirhinnarühma nimetus;
3) meditsiiniseadme kood;
4) meditsiiniseadme nimetus;
5) meditsiiniseadmete kogus pakendis;
6) märge, kas meditsiiniseade on müüdav või üüritav;
7) meditsiiniseadme hinnakokkuleppe hind, milleks on hinnakokkuleppes kokkulepitud maksimaalne jaemüügi- või üüri hind;	Comment by Helen Noormägi - JUSTDIGI: Siin ja edaspidi "hinnakokkuleppe hind", kuna RaKSis on see lahku kirjutatud.	Comment by Maarja-Liis Lall - JUSTDIGI: Lõike 5 punktis 7 eristatakse „jaemüügi hinda“ ja „üüri hinda“, kuid lõikes 7 ühendatakse need mõisteks „jaehind“ ning kasutatakse väljendit „müügi- ja üürihind“. Ei ole selge, kas „jaehind“ hõlmab alternatiivselt mõlemat hinda või tähendab nende summat. 	Comment by Helen Noormägi - JUSTDIGI: "Jaemüügihind" ja "üürihind" tuleks kokku kirjutada. RaKSis on juba näiteks kasutatud terminit "maksimaalne jaemüügihind".
8) meditsiiniseadme piirhind, mis on Tervisekassa poolt tasu maksmise kohustuse ülevõtmise aluseks olev hind;
9) kindlustatud isikult ülevõetava tasu maksmise kohustuse piirmäär;
10) kindlustatud isiku omaosaluse määr;
11) meditsiiniseadme hüvitamise tingimused ning piirhinna, hinnakokkuleppe hinna, kindlustatud isikult ülevõetava tasu maksmise kohustuse piirmäära ja kindlustatud isiku omaosaluse määra kohaldamise tingimused;
12) meditsiiniseadme vajaduse tuvastaja sõltuvalt meditsiiniseadme spetsiifikast;	Comment by Maarja-Liis Lall - JUSTDIGI: RaKS § 48 lõike 5 punkt 12 näeb ette, et meditsiiniseadme vajaduse tuvastaja kantakse ministri määrusega meditsiiniseadmete loetellu. Seletuskirja järgi võidakse ringi tulevikus laiendada ka sotsiaaltöötajatele või terviseteejuhtidele. Kuna vajaduse tuvastamine määrab inimese juurdepääsu riiklikult hüvitatavale tervise- või sotsiaalkaitsemeetmele ning hõlmab terviseandmete töötlemist, oleks vaja täpsemini määratleda isikute ring kas pädevuse või kutsealase tegevus vm järgi.
13) märge, kas tegemist on meditsiiniseadmega, mis on otseselt seotud hooldusteenuse osutamise või teenuse osutamiseks kasutatava hoonega.

(6) Meditsiiniseadme piirhind arvutatakse meditsiiniseadmete piirhinnarühmas odavuselt teise võrreldava meditsiiniseadme hinnakokkuleppe hinnast, arvestades meditsiiniseadme pakendis olevat meditsiiniseadmete kogust. Kui meditsiiniseadmete piirhinnarühmas on maksimaalselt kaks meditsiiniseadet või meditsiiniseadmete piirhinnarühma kuuluvad väga eritaolised meditsiiniseadmed, on selliste meditsiiniseadmete piirhind võrdsustatud hinnakokkuleppe hinnaga.

(7) Meditsiiniseadme jaehind käesoleva seaduse tähenduses on selline ühe meditsiiniseadme lõplik müügi- võija üürihind tarbijale, mis kujuneb juurdehindluste ja käibemaksu rakendamise ning kõigi tarneahelas tehtavate soodustuste ja allahindluste mahaarvamise järel.	Comment by Helen Noormägi - JUSTDIGI: Palume siin ja edaspidi terminid ühtlustada. RaKSis on kasutusel termin "jaemüügihind".	Comment by Maarja-Liis Lall - JUSTDIGI: Siin peaks olema "või".

(8) Meditsiiniseadme Tervisekassa poolt kindlustatud isikult ülevõetava tasu maksmise kohustuse piirmäär on 90 protsenti% või 50 protsenti% meditsiiniseadmete loetellu kantud meditsiiniseadme piirhinnast, välja arvatud juhul, kui meditsiiniseadme jaehind on väiksem kui meditsiiniseadme piirhind. Kui meditsiiniseadme jaehind on väiksem kui meditsiiniseadme piirhind, on Tervisekassa poolt kindlustatud isikult ülevõetava tasu maksmise kohustuse piirmäär 90 protsenti% või 50 protsenti% jaehinnast. Tervisekassa poolt kindlustatud isikult ülevõetava tasu maksmise kohustuse piirmäär on 50 protsenti%, kui meditsiiniseadme kasutamisele on olemas alternatiivne, Eestis kättesaadav odavam meditsiiniseade või muu raviviis või meditsiiniseadme kasutamata jätmine ei süvenda funktsioonihäiret või abivajadust või suurema omaosaluse kohaldamine on põhjendatud eelarvevahendite optimaalse kasutamise eesmärgil. Kuni 18-aastaste isikute puhul on Ttervisekassa poolt kindlustatud isikult puhul ülevõetava tasu maksmise kohustuse piirmäär on 90 protsenti%.	Comment by Helen Noormägi - JUSTDIGI: HÕNTE § 19 lg 1 kohaselt välditakse seaduseelnõu tekstis lühendeid, sulgusid ja tähiseid. 	Comment by Helen Noormägi - JUSTDIGI: Trükiviga	Comment by Helen Noormägi - JUSTDIGI: Soovitame kasutada sõna "madalam", kuna hind on pigem kõrge/madal, mitte suur/väike.	Comment by Helen Noormägi - JUSTDIGI: Vt kommentaar eespool.

(9) Meditsiiniseadmete rühm käesoleva seaduse tähenduses on sama toime ja sihtotstarbega meditsiiniseadmed meditsiiniseadmete loetelus.

(10) Meditsiiniseadmete piirhinnarühm käesoleva seaduse tähenduses on meditsiiniseadmete rühma alamrühm, kuhu kuuluvad sarnaste omaduste ja funktsioonidega meditsiiniseadmed.

(11) Meditsiiniseadmete loetellu võib kanda meditsiiniseadme, mille suhtes Tervisekassa ja tootja või tema esindaja või levitaja või importija on sõlminud hinnakokkuleppe.

(12) Meditsiiniseadme võib meditsiiniseadmete loetellu kanda tingimustega, mille eesmärk on reguleerida meditsiiniseadme väljakirjutamist, arvestades käesoleva seaduse § 481 lõikes 1 sätestatud kriteeriume.

§ 481. Meditsiiniseadmete loetelu muutmine

(1) Meditsiiniseadme kandmisel meditsiiniseadmete loetellu ja hüvitamise tingimuste muutmisel arvestatakse järgmisi kriteeriume:
1) meditsiiniliselt põhjendatud näidustuse olemasolu meditsiiniseadme tavakasutamiseks ja alternatiivsete meditsiiniseadmete või raviviiside olemasolu;
2) raviks vajalik meditsiiniseadmete optimaalne kogus lähtuvalt diagnoosist, haiguse raskusastmest või muudest ravi kulgu mõjutavatest asjaoludest;
3) vastavus eelarvevahenditele, sealhulgas muu avaliku rahastamisallika olemasolu;
4) meditsiiniseadme kulutõhusus;
5) Euroopa Parlamendi ja nõukogu määruste (EL) 2017/745 ja (EL) 2017/746 kohaldamisalasse kuuluva meditsiiniseadme vastavus meditsiiniseadme seadusele ja asjakohastele Euroopa Liidu õigusaktidele.

(2) Meditsiiniseadme hinnakokkuleppe hinna muutmisel arvestatakse käesoleva paragrahvi lõike 1 punktides 2–4 sätestatud kriteeriume. 

(3) Meditsiiniseadme meditsiiniseadmete loetelust väljaarvamisel arvestatakse käesoleva paragrahvi lõike 1 punktis 3 sätestatud kriteeriumi ja meditsiiniseadme kättesaadavuse tagamise vajalikkust.	Comment by Helen Noormägi - JUSTDIGI: Lause lõpust punkt puudu.

(4) Meditsiiniseadme kasutamisele alternatiivse, Eestis kättesaadava odavama meditsiiniseadme või muu raviviisi kasutamise võimalust ja meditsiiniseadme kasutamata jätmise mõju funktsioonihäirele või abivajadusele hindab asjaomane erialaühendus.

(5) Käesoleva paragrahvi lõikes 1 sätestatud kriteeriumide täpsema sisu, kriteeriumidele vastavuse hindajad ja hindamise korra kehtestab valdkonna eest vastutav minister määrusega. 

(6) Meditsiiniseadmete loetelu muutmise ettepaneku tegemise võib algatada meditsiiniseadme tootja või tema volitatud esindaja või levitaja või importija või asjaomane erialaühendus, astudes läbirääkimistesse Tervisekassaga. Meditsiiniseadmete loetelu muutmise ettepaneku tegemise võib algatada ka Ravimiamet või Tervisekassa, astudes tootja või tema volitatud esindaja või levitajaga või importijaga läbirääkimistesse. Taotluse esitaja peab teatavaks tegema kõik talle teada olevad läbirääkimistel tähtsust omavad asjaolud.“;

5) seadust täiendatakse §-ga 482 järgmises sõnastuses: 

„§ 482. Meditsiiniseadme hinnakokkuleppe sõlmimine, muutmine ja lõpetamine

(1) Meditsiiniseadme hinnakokkuleppe sõlmimisel ja muutmisel lähtutakse kindlustatud isikute huvist saada vajalikke meditsiiniseadmeid mõistliku hinnaga ning eelarvevahenditest, mis on ette nähtud meditsiiniseadmete müümise ja üürimise eest tasu maksmise kohustuse ülevõtmiseks.

(2) Hinnakokkuleppes lepitakse kokku järgmised tingimused:
1) meditsiiniseadme hinnakokkuleppe hind eurodes;
2) tähtaeg, mille jooksul on hinnakokkuleppe hinna muutmine keelatud;
3) tingimused, mille esinemise korral on pooltel õigus nõuda hinnakokkuleppe muutmist;
4) tähtpäev, mis ajaks tuleb pooltel hinnakokkuleppe kehtivuse tähtaja automaatse pikenemise vältimiseks esitada hinnakokkuleppe muutmise taotlused;
5) kui pooled hinnamuutuses kokkuleppele ei jõua, siis tähtaeg, mille jooksul meditsiiniseadme tootja, tootja volitatud esindaja või levitaja või importija on kohustatud meditsiiniseadme Eesti turul kättesaadavaks tegema ja Tervisekassa kindlustatud isikult meditsiiniseadme eest tasumise kohustuse senistel alustel üle võtma;
6) muud tingimused ja kohustused, mis on vajalikud eelarvevahendite efektiivse ja otstarbeka kasutamise ning hinnakokkuleppe tingimuste täitmise ja meditsiiniseadme kättesaadavuse tagamiseks. 

(3) Hinnakokkuleppe sõlmimise ettepaneku teeb Tervisekassale meditsiiniseadme tootja, tootja volitatud esindaja või levitaja või importija. Hinnakokkuleppe sõlmimise menetluse võib algatada ka Tervisekassa. 

(4) Kui hinnakokkuleppe sõlmimise või muutmise tingimustes mõistliku aja jooksul kokkulepet ei saavutata, võib Tervisekassa algatada meditsiiniseadme väljaarvamise meditsiiniseadmete loetelust ja hinnakokkuleppe lõpetamise.“;

6) paragrahv 49 muudetakse ja sõnastatakse järgmiselt:

„§ 49. Meditsiiniseadme müümise ja üürimise eest tasu maksmise kohustuse ülevõtmine ja sõlmitav leping

(1) Meditsiiniseadme müüja ja üürileandja esitavad Tervisekassale arve meditsiiniseadme eest tasu maksmise kohustuse ülevõtmiseks käesolevas seaduses sätestatud ulatuses ja tingimustel ravimiseaduse §-s 81 nimetatud retseptikeskuse kaudu. Kohustus loetakse Tervisekassa poolt ülevõetuks, kui Tervisekassa ei ole 45 kalendripäeva jooksul alates arve esitamisest arvel kajastatud meditsiiniseadme müümise võija üürimise eest tasu maksmise kohustuse ülevõtmisest keeldunud.	Comment by Helen Noormägi - JUSTDIGI: Soovitame sõnastada "45 kalendripäeva jooksul arve esitamisest arvates", kuna seadustekstides kasutatakse üldjuhul sõna "alates", kui tegemist on kuupäevaga ja sõna "arvates", kui tegemist on sündmusega. 

(2) Meditsiiniseadme müüja ja üürileandja, välja arvatud apteek, sõlmivad Tervisekassaga lepingu, milles lepitakse kokku järgmised tingimused:
1) lepingu tähtaeg;
2) asjaolud, mille esinemise korral on pooltel õigus ühepoolselt leping lõpetada;
3) müüdavate ja üüritavate meditsiiniseadmete valdkond;
4) asjaolud, mille esinemise korral on kohustuse ülevõtmise tingimuseks eelnev kirjalik kooskõlastus Tervisekassaga;
5) meditsiiniseadme müüja ja üürileandja aruandluse kohustuse ja kindlustatud isikute kohta andmete Tervisekassale esitamise kohustuse ulatus ning andmete koosseis;
6) muud tingimused, mis on vajalikud eelarvevahendite efektiivse ja otstarbeka kasutamise ning meditsiiniseadme kättesaadavuse tagamiseks, sealhulgas vastavalt meditsiiniseadme spetsiifikale täiendavad kvaliteedi-, hooldamis- ja nõustamistingimused.

(21) Müügilepingu tüüptekst ja valdkonnaspetsiifilised lisatingimused on kättesaadavad Tervisekassa veebilehel.	Comment by Maarja-Liis Lall - JUSTDIGI: Paragrahvi pealkiri ja lõige 2 käsitlevad nii müümist kui ka üürimist, kuid lõikes 2¹ nimetatakse ainult müügilepingu tüüpteksti. Palume täiendada ka üürilepingu tüüptekstiga või selgitada seletuskirjas, kas ja miks seda ei avalikustata.

(3) Tervisekassa kontrollib enne lepingu sõlmimist maksuvõla puudumist. Kui ilmneb, et müüjal või üürileandjal on maksuvõlg, võib Tervisekassa lepingu sõlmimata jätta.

(4) Meditsiiniseadme müüja ja üürileandja, sealhulgas apteek, peavad meditsiiniseadme müümisel ja üürimisel rakendama jaehinda, mis ei ületa hinnakokkuleppe hinda, kui tasu maksmise kohustuse võtab üle Tervisekassa.	Comment by Maarja-Liis Lall - JUSTDIGI: Palume vaadata üle, kas peaks olema "meditsiiniseadme jaehinda", arvestades § 48 lg 7 mõistet.

(5) Meditsiiniseadme eest tasu maksmise kohustuse ülevõtmisest keeldumise aluseks võib olla meditsiiniseadme müümise võija üürimise mittevastavus õigusaktidele või Tervisekassaga sõlmitud lepingule.

(6) Kui piisavad eelarvevahendid puuduvad, on Tervisekassal õigus ettenähtud eelarvevahendeid jaotada meditsiiniseadme rühmade kaupa erinevalt.“;	Comment by Maarja-Liis Lall - JUSTDIGI: Norm ei sätesta otsustamise kriteeriume ega menetlust. Seletuskiri nimetab meditsiinilist vajadust, alternatiivsete ravivõimaluste olemasolu, tervise- ja toimetulekumõju ning ravi järjepidevust, kuid need kriteeriumid ei sisaldu eelnõus. Tegemist on PS § 28 ja PS § 12 seisukohalt olulise küsimusega, mida ei ole hea jätta üksnes rakenduspraktika või seletuskirja tasandile. Lisada ümberjaotamise ammendavad või vähemalt sisuliselt määratletud kriteeriumid. Samuti selgitada tehtava otsuse vormi ja selle avalikustamise ning põhjendamise nõuet.

7) paragrahvi 491 lõige 1 muudetakse ja sõnastatakse järgmiselt:

„(1) Tervisekassa võtab kindlustatud isikult täiendavalt tasu maksmise kohustuse üle, kui kindlustatud isiku tasutud summa ambulatoorseks raviks vajalike ja ravimite loetellu kantud ravimite ning tavakasutajale meditsiiniseadmete loetellu kantud meditsiiniseadmete ostmiseks ja üürimiseks ületab kalendriaastas 100 eurot (edaspidi täiendav ravimi- ja meditsiiniseadmehüvitis).“;

8) paragrahvi 491 lõiget 2 täiendatakse pärast sõna „väljaostmise“ sõnadega „või üürimise“;

9) paragrahvi 491 lõikes 3 asendatakse sõna „ostul“ sõnaga „tehingul“;

10) paragrahvi 491 lõige 5 muudetakse ja sõnastatakse järgmiselt:

„(5) Kui kindlustatud isik ei tee jooksval kalendriaastal järgmist tehingut või ei esita käesoleva paragrahvi lõikes 3 nimetatud taotlust, kandub isiku viimase tehingu hetkel saamata jäänud täiendav ravimi- ja meditsiiniseadmehüvitis üle järgmisesse kalendriaastasse.“;

11) seaduse 3. peatüki 4. jagu täiendatakse §-ga 492 järgmises sõnastuses:

„§ 492. Meditsiiniseadmete hüvitamise rahastamine riigieelarvest 

Kui meditsiiniseadmete loetellu kantud meditsiiniseadmed aitavad parandada inimese funktsioneerimisvõimet, kompenseerida funktsioonihäiret ja saavutada või säilitada igapäevaelus võimalikult iseseisvat toimetulekut, rahastatakse nende hüvitamist ja selle korraldamist riigieelarvest Tervisekassa kaudu.“. 

§ 2. Meditsiiniseadme seaduse muutmine

Meditsiiniseadme seaduses tehakse järgmised muudatused:

1) paragrahvi 1 lõiget 1 täiendatakse pärast tekstiosa „reguleerib meditsiiniseadme“ tekstiosaga „, meditsiiniseadme abiseadme ning Euroopa Parlamendi ja nõukogu määruse (EL) 2017/745, milles käsitletakse meditsiiniseadmeid, millega muudetakse direktiivi 2001/83/EÜ, määrust (EÜ) nr 178/2002 ja määrust (EÜ) nr 1223/2009 ning millega tunnistatakse kehtetuks nõukogu direktiivid 90/385/EMÜ ja 93/42/EMÜ (ELT L 117, 05.05.2017, lk 1–175),  XVI lisas loetletud seadme“;	Comment by Maarja-Liis Lall - JUSTDIGI: Vajalik täiendus, kuna sõna "meditsiiniseadme" esineb veel selles lõikes.	Comment by Helen Noormägi - JUSTDIGI: Lisatud koma.

2) paragrahvi 1 lõikest 2 jäetakse välja tekstiosa „, milles käsitletakse meditsiiniseadmeid, millega muudetakse direktiivi 2001/83/EÜ, määrust (EÜ) nr 178/2002 ja määrust (EÜ) nr 1223/2009 ning millega tunnistatakse kehtetuks nõukogu direktiivid 90/385/EMÜ ja 93/42/EMÜ (ELT L 117, 05.05.2017, lk 1–175),“”;	Comment by Helen Noormägi - JUSTDIGI: Lisatud koma.

3) paragrahvi 11 tekst muudetakse ja sõnastatakse järgmiselt:

„Meditsiiniseadme professionaalne kasutaja käesoleva seaduse tähenduses on isik, kes kasutab meditsiiniseadet tervishoiuteenuse osutamisel.“;

4) paragrahvi 141 lõige 2 muudetakse ja sõnastatakse järgmiselt:

„(2) Ravimiametil on õigus määratleda toode meditsiiniseadmena, arvestades Euroopa Parlamendi ja nõukogu määruses (EL) 2017/745 või (EL) 2017/746 sätestatud kriteeriume. Ravimiamet avaldab toote määratlemise juhendi ja taotluse vormi oma veebilehel.“;

5) seaduse 1. peatükki täiendatakse §-ga 152 järgmises sõnastuses:
 
„§ 152. Ravimiameti ülesanded kriisiolukorras

(1) Kriisiolukorras, kui see on vajalik inimeste elu ja tervise kaitseks ning kõigi kehtestatud nõuete täitmine ei võimaldaks tagada elanikkonna ja raviasutuste katkematut varustamist meditsiiniseadmetega, võib Ravimiamet ajutiselt piirata meditsiiniseadmete turustamist ja lubada erandeid käesolevas seaduses ning Euroopa Parlamendi ja nõukogu määrustes (EL) 2017/745 ja (EL) 2017/746 meditsiiniseadmetele kehtestatud nõuetest. 

(2) Ravimiamet võib kriisiolukorras erakorralise meetmena piirata meditsiiniseadme turul kättesaadavaks tegemist  ning keelata väljaveo, kui seadmega katkematu varustatuse tagamine on oluline inimeste tervise seisukohast ja teisi sama sihtotstarbega seadmeid  ei  tehta Eesti turul kättesaadavaks või tehakse turul kättesaadavaks ebapiisavas koguses.“;	Comment by Helen Noormägi - JUSTDIGI: Üleliigne tühik	Comment by Helen Noormägi - JUSTDIGI: Üleliigsed tühikud

6) seaduse 2. peatüki pealkiri muudetakse ja sõnastatakse järgmiselt:

„2. peatükk
MEDITSIINISEADME TURULE LASKMINE, TURUL KÄTTESAADAVAKS TEGEMINE JA KASUTUSELEVÕTT“;

7) paragrahv 16 muudetakse ja sõnastatakse järgmiselt:

„§ 16. Nõuded meditsiiniseadme turule laskmisele, kättesaadavaks tegemisele ja kasutuselevõtule

(1) Iga ettevõtja, kes teeb tavakasutajale Eesti turul kättesaadavaks meditsiiniseadme, peab tagama selle ohutuks ja sihtotstarbekohaseks kasutamiseks ning seadme hoolduseks vajaliku eestikeelse teabe olemasolu, välja arvatud tellimusmeditsiiniseadme puhul, mille puhul teave  esitatakse konkreetsele kasutajale arusaadavas keeles ja sobivas laadis.	Comment by Helen Noormägi - JUSTDIGI: Üleliigne tühik

(2) Tingimusel, et võetakse kasutusele asjakohased meetmed meditsiiniseadme ohutu ja sihtotstarbekohase kasutamise tagamiseks, võib professionaalseks kasutamiseks mõeldud meditsiiniseadme tootja, levitaja või importija kokkuleppel meditsiiniseadme professionaalse kasutajaga teha meditsiiniseadmega kaasneva ohutuks ja sihtotstarbekohaseks kasutamiseks ning seadme hoolduseks vajaliku teabe kättesaadavaks inglise keeles.

(3) Eestis levitatava meditsiiniseadme vastavusdeklaratsioon võib olla ka ingliskeelne.

(4) Eestis registreeritud teavitatud asutus väljastab vastavussertifikaadid inglise keeles.

(5) Meditsiiniseadmega ja Euroopa  Parlamendi ja nõukogu määruse (EL) 2017/745 XVI lisas loetletud seadmega teenuse osutamine on lubatud üksnes juhulsiis, kui see on nõuetekohaselt Euroopa Liidu turule lastud ja tootja poolt selliseks tegevuseks ette nähtud.“;	Comment by Helen Noormägi - JUSTDIGI: Üleliigne tühik.

8) paragrahv 161 tunnistatakse kehtetuks;  

9) seadust täiendatakse §-ga 162 järgmises sõnastuses:

„§ 162. Meditsiiniseadme kaugmüük  

(1) Meditsiiniseadme kaugmüük on meditsiiniseadme müük arvutivõrgu abil infoühiskonna teenuse kaudu.

(2) Meditsiiniseadme kaugmüüki pakkuv ettevõtja peab meditsiiniseadme kaugmüügil järgima käesolevas seaduses, Euroopa Parlamendi ja nõukogu määrustes (EL) 2017/745, (EL) 2017/746 ja (EL) 2023/988, infoühiskonna teenuse seaduses ja võlaõigusseaduses sätestatud nõudeid.“;

10) paragrahvi 211 lõike 4 sissejuhatavas lauseosas asendatakse sõna „kümme“ arvuga „30“;

11) paragrahvi 211 lõike 4 punkt 1 tunnistatakse kehtetuks;

12) paragrahvi 211 lõiget 4 täiendatakse punktiga 3 järgmises sõnastuses:

„3) Euroopa Parlamendi ja nõukogu määruse (EL) 2017/745 artiklis 82 nimetatud uuringut.“;

13) paragrahvi 22 lõiget 1 täiendatakse pärast sõna „taotluse“ sõnadega „või teavituse“;

14) paragrahvi 22 täiendatakse lõikega 11 järgmises sõnastuses:

„(11) Sponsor võib uuringuga alustada järgmistel tingimustel:
1) taotlus on esitatud Euroopa Parlamendi ja nõukogu määruse (EL) 2017/745 artikli 62 või määruse (EL) 2017/746 artikli 58 alusel ning Ravimiamet on väljastanud uuringu loa;	Comment by Maarja-Liis Lall - JUSTDIGI: Palume vaadata üle, kas viidatud artiklid korrektsed. MDR-i artikkel 62 sätestab kliinilise uuringu üldnõuded, kuid uuringuloa taotluse esitamise menetluslik alus on eeskätt MDR-i artikkel 70. Samamoodi sätestab IVDR-i artikkel 58 toimivusuuringute sisulised lisanõuded, kuid taotluse esitamise menetlus on reguleeritud IVDR-i artiklis 66. Seega ei ole „taotlus on esitatud artikli 62 või 58 alusel“ menetluslikult kõige täpsem. MDR ja IVDR eristavad uuringu sisulisi nõudeid ning taotluse esitamise ja hindamise menetlust.
2) muudel juhtudel, kui on saadud eetikakomitee positiivne arvamus ja Ravimiamet on hinnanud teavituse sobivaks.“;

15) paragrahv 221 muudetakse ja sõnastatakse järgmiselt:

„§ 221. Nõuded muude meditsiiniseadme kliiniliste uuringute tegemisele ja sellistest uuringutest teavitamisele

Euroopa Parlamendi ja nõukogu määruse (EL) 2017/745 artiklis 82 nimetatud uuringute puhul kohaldatakse artikli 62 lõigetes 2 ja 3, artikli 62 lõike 4 punktides b–m ja artikli 62 lõigetes 5–7 ning artiklites 63–66, 68–72, 75–77 ja 80 sätestatud nõudeid, välja arvatud nendes aspektides, mis puudutavad dokumentide esitamist ja teabevahetust artiklis 73 nimetatud elektroonilise süsteemi kaudu ja nõuet koostada kliinilise hindamise kava.“;

16) paragrahvi 26 pealkiri muudetakse ja sõnastatakse järgmiselt:

„§ 26. Tellimusmeditsiiniseadme turul kättesaadavaks tegemisest, meditsiiniseadmete süsteemi, protseduuripaketi ja meditsiiniseadme Eestis levitamisest teavitamine ning andmete edastamine“;

17) paragrahvi 26 lõige 1 tunnistatakse kehtetuks;

18) paragrahvi 26 lõiked 3–5 muudetakse janing sõnastatakse järgmiselt:

„(3) Ettevõtja teavitab 30 päeva enne tellimusmeditsiiniseadme turul kättesaadavaks tegemist Ravimiametit. Eelnevalt peab tootja koostama dokumentatsiooni janing veenduma tellimusmeditsiiniseadme nõuetele vastavuses.	Comment by Helen Noormägi - JUSTDIGI: Palume kaaluda sõnastust "Tootja peab enne koostama dokumentatsiooni ja veenduma tellimusmeditsiiniseadme nõuetele vastavuses".

(4) Iga ettevõtja, kes teeb Eesti turul kättesaadavaks teisest Euroopa Liidu või Euroopa Majanduspiirkonna liikmesriigist või kolmandast riigist hangitud meditsiiniseadme, meditsiiniseadme abiseadme, in vitro diagnostikameditsiiniseadme, meditsiiniseadmete süsteemi, protseduuripaketi või Euroopa Parlamendi ja nõukogu määruse (EL) 2017/745 XVI lisas loetletud toote, välja arvatud I riskiklassi meditsiiniseadme ja A‑klassi in vitro diagnostikameditsiiniseadme, teavitab sellest Ravimiametit meditsiiniseadmete ja abivahendite andmekogu kaudu kümne  päeva jooksul turul kättesaadavaks tegemise või teenuse osutamise alustamisest arvates.	Comment by Helen Noormägi - JUSTDIGI: Üleliigne tühik

(5) Tellimusmeditsiiniseadme turul kättesaadavaks tegemisest, tellimusmeditsiiniseadmel tehtud olulisest muudatusest ja meditsiiniseadme Eestis levitamisest teavitamise tingimused ja korra kehtestab valdkonna eest vastutav minister määrusega.“;	Comment by Maarja-Liis Lall - JUSTDIGI: Volitusnorm ei hõlma selgelt kõiki lõikes 4 nimetatud tootekategooriaid. Lõikes 4 nimetatakse eraldi meditsiiniseadme abiseadet, in vitro diagnostikameditsiiniseadet, süsteemi, protseduuripaketti ja määruse XVI lisa toodet, kuid volitusnorm mainib ainult meditsiiniseadme levitamist. Osa rakenduskorrast võib jääda volitusnormita. Kas see on teadlik valik?	Comment by Maarja-Liis Lall - JUSTDIGI: Lõikes 4 kasutatakse „Eesti turul kättesaadavaks tegemist“, kuid lõike 5 volitusnormis „Eestis levitamist“. Ei ole selge, kas need tähistavad sama või erineva ulatusega tegevust.

19) paragrahvi 27 pealkiri muudetakse ja sõnastatakse järgmiselt:

„§ 27. Juhtumi ja ohujuhtumi registreerimine ning valdkonna ohutusteatis“;

20) paragrahvi 27 lõige 1 muudetakse ja sõnastatakse järgmiselt:

„(1) Ravimiamet koondab talle teatatud juhtumi ja ohujuhtumi andmed.“;

21) paragrahvi 29 tekst muudetakse ja sõnastatakse järgmiselt:

„(1) Meditsiiniseadmete ja abivahendite andmekogu on riigi infosüsteemi kuuluv andmekogu, mida peetakse Eestis turul kättesaadavaks tehtud tellimusmeditsiiniseadmete ja levitatavate meditsiiniseadmete, meditsiiniseadmete süsteemide ja protseduuripakettide ning Euroopa Parlamendi ja nõukogu määruse (EL) 2017/745 XVI lisas loetletud toodete ja nendega seotud ohutuse andmete, ravikindlustuse seaduse alusel Tervisekassa poolt tasu maksmise kohustuse ülevõtmise (edaspidi hüvitamine) andmete ja sotsiaalhoolekande seaduse tähenduses abivahendite ostmise ja üürimise andmete registreerimiseks, kogumiseks, töötlemiseks ja analüüsimiseks, et kaitsta inimese tervist meditsiiniseadmest tuleneda võivate ohtude eest ning tagada hüvitatavate meditsiiniseadmete ja abivahendite kättesaadavus.

(2) Meditsiiniseadmete ja abivahendite andmekogusse esitavad andmeid:
1) meditsiiniseadme tootja või tootja volitatud esindaja;
2) meditsiiniseadme importija;
3) meditsiiniseadme levitaja;
4) abivahendi müüja ja üürileandja;
5) Tervisekassa;
6) Ravimiamet.

(3) Meditsiiniseadmete ja abivahendite andmekogus töödeldakse järgmisi andmeid:
1) tellimusmeditsiiniseadme, meditsiiniseadmete süsteemi ja protseduuripaketi turul kättesaadavaks tegemise ja meditsiiniseadme Eestis levitamisega seotud andmed ja dokumendid;
2) meditsiiniseadme ohutusega seotud andmed ja dokumendid;
3) abivahendi jae- ja üürihinnad, teenuse osutamise koha kontaktandmed ja toodete kirjeldused;	Comment by Helen Noormägi - JUSTDIGI: Palume terminid ühtlustada. RaKSis kasutatakse terminit "jaemüügihind", mitte "jaehind".
4) meditsiiniseadme hüvitamisega seotud andmed ja dokumendid;
5) füüsilisest isikust andmete esitaja üldandmed ja esindusõigust tõendavad andmed.

(4) Meditsiiniseadmete ja abivahendite andmekogu põhimääruse kehtestab valdkonna eest vastutav minister määrusega, milles sätestatakse:
1) vastutavate ja volitatud töötlejate ülesanded;
2) andmekogu pidamise täpsem kord; 
3) andmekogusse kogutavate andmete täpsem koosseis;
4) andmete esitamise, andmekogusse kandmise ja parandamise kord;
5) andmetele juurdepääsu ja andmete väljastamise kord.

(5) Meditsiiniseadmete ja abivahendite andmekogus töödeldavate isikuandmete kaasvastutavad töötlejad on Ravimiamet ja Tervisekassa.

(6) Meditsiiniseadmete ja abivahendite andmekogus säilitatakse:
1) andmekogu kandeid ja menetlusteavet 30 aastat andmekogusse viimase kande tegemisest arvates;	Comment by Maarja-Liis Lall - JUSTDIGI: Palume täpsustada, mille kohta viimase kande. Ilmselt pole mõeldud, et andmekogusse tervikuna viimase kande tegemist.
2) logiandmeid kolm aastat.“;

22) seaduse 2. peatükki täiendatakse §-ga 301 järgmises sõnastuses:

„§ 301. Erand vastavushindamismenetluses

(1) Seadme, mis ei ole  läbinud Euroopa Parlamendi ja nõukogu määruse (EL) 2017/745 artiklis 52 või määruse (EL) 2017/746 artiklis 48 sätestatud vastavushindamismenetlust, võib Eesti turule lasta või Eestis kasutusele võtta, kui selle kasutamine on rahva tervise või patsiendi ohutuse või tervise huvides ning Ravimiamet on andnud piiratud ajaks loa seade erandkorras Eesti turule lasta või Eestis kasutusele võtta.	Comment by Helen Noormägi - JUSTDIGI: Üleliigne tühik

(2) Teave erandi taotlemiseks esitatavate andmete ja dokumentide kohta avaldatakse Ravimiameti veebilehel. Ravimiamet teeb erandi võimaldamise ja tingimuste kohta otsuse 30 päeva jooksul taotluse ning kõigi nõutavate dokumentide ja andmete esitamisest arvates.“;

23) paragrahvi 31 lõike 2 sissejuhatav lauseosa muudetakse ja sõnastatakse järgmiselt:

„Meditsiiniseadme pProfessionaalne kasutaja tagab:“;  	Comment by Maarja-Liis Lall - JUSTDIGI: § 11 kasutab nii.

24) paragrahvi 32 lõikest 1 jäetakse välja sõnad „professionaalse kasutaja“;	Comment by Maarja-Liis Lall - JUSTDIGI: Kui kõnealuse lõikega soovitakse väljendada seda, et professionaalne kasutaja kui asutus korraldab oma töötajatele väljaõppe, tuleks ka seaduse teksti lisada see, kellele väljaõpe korraldatakse, nagu on seletuskirjas ("töötajatele, kes meditsiiniseadet oma tööülesannete täitmisel kasutavad"). Meditsiiniseadme professionaalne kasutaja teeb enne meditsiiniseadme professionaalse kasutamise alustamist kindlaks meditsiiniseadme tehnilise seisukorra ning korraldab töötajatele, kes meditsiiniseadet oma tööülesannete täitmisel kasutavad, väljaõppe …?

25) paragrahvi 32 lõige 2 tunnistatakse kehtetuks;

26) paragrahv 321  muudetakse ja sõnastatakse järgmiselt:	Comment by Helen Noormägi - JUSTDIGI: Üleliigne tühik

„§ 321. Meditsiiniseadme müümine ja üürimine meditsiiniseadme kaardi alusel	Comment by Helen Noormägi - JUSTDIGI: Tühik puudu	Comment by Helen Noormägi - JUSTDIGI: Palume kaaluda 31. peatüki pealkirja "Meditsiiniseadme müük meditsiiniseadme kaardi alusel" muutmist. Pärast muudatusi on peatüki pealkiri kitsam (mainitud on ainult müüki) kui selles oleva paragrahvi pealkiri (mainitud on nii müümist kui ka üürimist). Palume silmas pidada ka seda, et HÕNTE käsiraamatu kohaselt peaks paragrahvi pealkiri üldjuhul erinema selle struktuuriosa pealkirjast, millesse paragrahv kuulub. Kehtivas MSS-is peatüki ja paragrahvi pealkirjad kattuvad. 

(1) Meditsiiniseadme müümisel ja üürimisel meditsiiniseadme kaardi (edaspidi kaart) alusel tuleb ostjat ja üürijat üürileandjat teavitada meditsiiniseadme sihtotstarbekohasest ja ohutust kasutamisest, meditsiiniseadme kasutamisega kaasneda võivatest võimalikest jääkriskidest ning soovimatutest kõrvaltoimetest ja kõrvalnähtudest. Asjakohasel juhul tuleb ostja tähelepanu juhtida meditsiiniseadmega kaasnevatele piirangutele, vastunäidustustele, ettevaatusabinõudele, hoiatustele ja hooldamistingimustele.	Comment by Helen Noormägi - JUSTDIGI: Palume kaaluda sõnastust "meditsiiniseadme kasutamisega kaasneda võivatest jääkriskidest", et vältida mõttekordust. 	Comment by Helen Noormägi - JUSTDIGI: Kas siia tuleks lisada "ja üürija"?

(2) Kaart on isikule meditsiiniseadme vajaduse tuvastaja poolt sobiva meditsiiniseadme määramiseks väljakirjutatud dokument.	Comment by Helen Noormägi - JUSTDIGI: Palume kaaluda järgmist sõnastust:
"Kaart on dokument, mille meditsiiniseadme vajaduse tuvastaja on isikule sobiva meditsiiniseadme määramiseks välja kirjutanud."

(3) Meditsiiniseadme müümisel ja üürimisel kaardi alusel peab müüja veenduma seadme sobivuses ningja vajaduse korral tagama selle kohandamise kasutajale.	Comment by Helen Noormägi - JUSTDIGI: Kas tuleks lisada "üürileandja" ja sõnastada "peavad müüja ja üürileandja"?

(4) Meditsiiniseadme müüja ja üürileandja peavad dokumenteerima seadmete kohta esitatud kaebused, märkides andmed kaebuse esitaja, seadme, kaebuse olemuse ja kaebusega seonduvate asjaolude kohta. Kaebuse lahendamise käik tuleb dokumenteerida.“;

27) paragrahvi 322 täiendatakse lõikega 31 järgmises sõnastuses:  

„(31) Vabamüügi sertifikaadi taotluse vorm janing taotlusele lisatavate dokumentide loetelu avaldatakse Ravimiameti veebilehel.“; 	Comment by Helen Noormägi - JUSTDIGI: Ühtlustamiseks tehtud parandus, kuna MSSis on see termin lahku kirjutatud.

28) paragrahvi 323 lõige 1 muudetakse ja sõnastatakse järgmiselt:

„(1) Käesoleva paragrahvi tähenduses on asutusesisene valmistaja tervishoiuteenuse osutaja või teadus- ja arendustegevuse ning innovatsiooni korralduse seaduse § 3 lõigete 3–5 tähenduses teadus- ja arendusasutus, ülikool või evalveeritud rakenduskõrgkool, kes valmistab asutusesiseselt meditsiiniseadmeid Euroopa Parlamendi ja nõukogu määruse (EL) 2017/745 artikli 5 lõike 5 või määruse (EL) 2017/746 artikli 5 lõike 5 kohaselt.“;

29) paragrahvi 323 täiendatakse lõikega 4 järgmises sõnastuses:

„(4) Asutusesisene valmistaja avalikustab meditsiiniseadmete loetelu oma veebilehel kümne10 tööpäeva jooksul kasutuselevõtmisest. Iga aasta 30. novembriks esitab asutusesisene valmistaja Ravimiametile loetelu  meditsiiniseadmetest, mida ta valmistab asutusesiseselt. Teavitamise vorm avaldatakse Ravimiameti veebilehel.“;	Comment by Maarja-Liis Lall - JUSTDIGI: Selgem oleks: „Asutusesisene valmistaja avalikustab iga valmistatud meditsiiniseadme andmed oma veebilehel kümne tööpäeva jooksul asjaomase meditsiiniseadme kasutuselevõtmisest arvates.“	Comment by Helen Noormägi - JUSTDIGI: Arvud üks kuni kümme kirjutatakse üldjuhul sõnadega.	Comment by Maarja-Liis Lall - JUSTDIGI: Jätkuvalt ei kajastu normis seletuskirjas märgitud "mille on valmistanud aasta jooksul". Palume eelnõu täiendada.	Comment by Helen Noormägi - JUSTDIGI: Üleliigne tühik

30) paragrahvi 34 tekst muudetakse ja sõnastatakse järgmiselt:

„Korrakaitseorgan võib käesolevas seaduses sätestatud riikliku järelevalve tegemiseks kohaldada korrakaitseseaduse §-des 30–32 ja 50–52 sätestatud riikliku järelevalve erimeetmeid korrakaitseseaduses sätestatud alusel ja korras.“”;

31) paragrahvi 341 lõige 1 tunnistatakse kehtetuks; 

32) paragrahvi 39 pealkirja ja lõiget 1 täiendatakse pärast sõna „Mmeditsiiniseadme“ tekstiosaga „, meditsiiniseadme abiseadme ning Euroopa Parlamendi ja nõukogu määruse (EL) 2017/745 XVI lisas loetletud seadme“.

§ 3. Puuetega inimeste sotsiaaltoetuste seaduse muutmine

Puuetega inimeste sotsiaaltoetuste seaduses tehakse järgmised muudatused:

1) paragrahvi 22 lõike 3 punkti 1 ning § 24 lõikeid 5 ja 51 täiendatakse pärast sõna „abivahendite“ sõnaga „, meditsiiniseadmete“;

2)  paragrahvi 23 lõike 6 punkt 4 muudetakse ja sõnastatakse järgmiselt:	Comment by Helen Noormägi - JUSTDIGI: Üleliigne tühik

„4) kõrvalabi ja juhendamise vajadus, mis esineb inimesel abivahendite ja meditsiiniseadmete, ravi või ravimite kasutamisele vaatamata;“;

3) paragrahvi 254 täiendatakse lõikega 5 järgmises sõnastuses:

„(5) Kui lapsel on 2027. aasta 1. veebruaril puude raskusastme tuvastamise otsus, mille kehtivus lõppeb kuni kuus kuud enne lapse 16-aastaseks saamist, pikendab Sotsiaalkindlustusamet otsuse kehtivust ja puudega lapse toetuse maksmise perioodi kuni lapse 18-aastaseks saamiseni.“. 

§ 4. Ravimiseaduse muutmine

Ravimiseaduse § 33 lõige 16 muudetakse ja sõnastatakse järgmiselt:	Comment by Maarja-Liis Lall - JUSTDIGI: Selguse huvides palume vormistada asendusvormelina, siis arusaadav vormelist, mis muutub.

„(16) Arst-residendil on ravimi väljakirjutamise õigus võrdselt vastava eriarstiabi eriala omandanud arstiga.“.

§ 5. Sotsiaalhoolekande seaduse muutmine

Sotsiaalhoolekande seaduses tehakse järgmised muudatused:

1) paragrahvi 47 lõikest 3 jäetakse välja tekstiosa „, välja arvatud individuaalse abivahendi korral,“;

2) paragrahvi 47 lõiget 9 täiendatakse pärast sõna „eksperdi“ sõnadega „ja vajaduse korral Tervisekassa“;

3) paragrahvi 48 lõike 3 punkt 9 tunnistatakse kehtetuks; 

4) paragrahvi 51 lõiget 3 täiendatakse kolmanda lausega järgmises sõnastuses:

„Kui abivahendi nimetus ei ole kantud abivahendite loetellu, on Sotsiaalkindlustusametil abivahendi hüvitamise üle otsustamisel õigus saada Tervisekassalt andmeid isikule väljastatud meditsiiniseadme kaartide ja hüvitatud meditsiiniseadmete kohta.“.

§ 6. Tervisekassa seaduse muutmine

Tervisekassa seaduses tehakse järgmised muudatused:

1) paragrahvi 3 punkti 3 täiendatakse pärast sõna „apteekidele“ sõnadega „ning meditsiiniseadme müüjatele ja üürileandjatele“;

2) paragrahvi 4 lõike 1 esimest lauset täiendatakse pärast sõna „müüjate“ tekstiosaga „, ja üürileandjate“.	Comment by Helen Noormägi - JUSTDIGI: Koma on üleliigne.

§ 7. Seaduse jõustumine

(1) Käesolev seadus jõustub 2027. aasta 1. jaanuaril.

(2) Käesoleva seaduse § 3 punkt 3 jõustub 2027. aasta 1. veebruaril. 

Lauri Hussar
Riigikogu esimees

Tallinn, „.…” …………….. 2026. a

